Abituriyentlar kirish imtihonlarida uyali telefondan foydalangan
1 avgust kuni O'zbekistonda oliy o'quv yurtlariga kirish imtihonlari o'tkazildi. Abituriyentlarning aytishicha, test paytida aloqa va t
1 avgust kuni O`zbekistonda oliy o`quv yurtlariga kirish imtihonlari o’tkazildi. Abituriyentlarning so’zlariga qaraganda, test sinovlari jarayonida uyali telefondan keng foydalanilgan. “Bu imtihonlar haqiqatdan yiroq bo`ldi, zid keldi. Auditoriyadagi deyarli hamma talabalar uyali telefondan foydalandi. Auditoriya kuzatuvchilari telefondan foydalanayotgan abituriyentlarga imo-ishora qilib, “sekinroq foydalaniglar” deb ruxsat berishdi”, - deydi test sinovlarini topshirib chiqqan abuturiyentlardan biri. O`zbekistonda ta’lim tizimi, ayniqsa, oliy o’quv yurtlariga qabul jarayoni korrupsiya keng ildiz otgan soha ekan ta’kidlanadi. Test sinovlarining bu tarzda o`tishi yuzasidan turli mulohaza, taxminlar bildiriladi. Ayrim taxminlarga ko`ra, abituriyentlar uchun bunday imkoniyat yaratilishi davlat grantlari uchun belgilangan o`rinlarning taqsimlab bo`linganidan dalolat berishi mumkin. Toshkentdagi Aviatsiya Instituti o`qituvchisi Sunnatilla Sulaymonov imtihonlarda bunday ahvolni tasavvur qilish qiyin deydi. “Bu narsalarga u yerda hech ham sharoit yo’q. Bilgan yoki tayyorlangan odam javobini topadi. U yerda oxrana bor. Kimdir nimadir qilsa kerak, lekin natija chiqishi qiyin. Buni kinokameralarga ham olishadi. Men avval qatnashgan sinovlarda bunday holat kuzatilmagan”, - deydi Sulaymonov. Ma`lumotlarga ko`ra, bu yil abituriyentlar oqimining eng yuqori ko`rsatkichi qayd etilgan. Rasmiy malumotlarga ko`ra, oliy o`quv yurtlariga qabul 63 ming 769 o`rin miqdorida belgilangan. Uning uchdan ikki foizi shartoma asosidagi o`rinlarga to`g`ri keladi. Test natijalari o`n kun ichida e`lon qilinadi.